ÕIEND

Seletuskiri 2006.a. 3 kuu eelarve täitmise kohta

TULUD

2006.a. 3.kuu tulude eelarve täitmine oli 161811,4 tuh.krooni ehk 30,4% täpsustatud tulude eelarvest, sellest moodustasid :

maksud– 56977,2 tuh.krooni ehk 26,7%

· füüsilise isiku tulumaks – täitmine 55379,7 tuh.krooni ehk 26,6%. Tulumaksu laekub aasta jooksul eelarvesse ebaühtlaselt. I kvartali laekumisele avaldab olulist mõju jaanuarikuu, sest detsembrikuu tulumaksu võivad ettevõtted kanda üle nii detsembris, kui ka jaanuaris

· maamaks – täitmine 1334,7 tuh.krooni ehk 29,0%. Maamaksu seadusega on ette nähtud 3 maksu tasumise tähtaega: 15 aprill, 15 juuli ja 15 oktoober, kuid paljud maksumaksjad tasuvad kogu summa kohe märtsikuul, kui saavad Maksuametilt maksuteatise

· reklaamimaks  - antud tulu osas on ülelaekumine seotud laekumistega eelmise aasta eest

· teede ja tänavate sulgemise maks – oodatust väiksem täitmine, 9%, on seotud teostatavate tööde hooajalisusega

kaupade ja teenuste müük – 6626,6 tuh.krooni ehk 30%. Tegurid, mis mõjutasid antud tuluosa täimist sellises mahus:

· riigilõivud – enamuses on need riigilõivu täiendavad laekumised ehituslubade väljastamise ja majandusregistrisse kandmise eest. Seoses sellega, et alates 2006.a.1.märtsist lõppes maa erastamise tähtaeg, suurenes mitmekordselt nende kodanike arv, kes taotlesid aia- ja eramajade kasutamisluba. Teiseks mõjus uue Astri Keskuse avamine

· laekumised haridusasutuste majandustegevusest – laekumised vähenesid seoses Kultuuriosakonna üleminekuga toitlustustasude arvestamise uuele korrale eelkooliealistes asutustes (tasu arvestatakse nüüd lapse tegelike lasteasutuses viibitud päevade eest eelneval kuul)

· laekumised kultuuri- ja kunstiasutuste majandustegevusest ja spordi- ja puhkeasutuste majandustegevusest  - kultuuri- ja spordiasutuste majandustegevusest saadud tulude ebakorrapärane laekumine kalendriaasta jooksul, lähtudes õppeperioodist

· laekumised sotsiaalasutuste majandustegevusest  - tuusikute müük ja meditsiiniliste teenuste osutamine Sotsiaalhoolekandekeskuse poolt

· laekumised üldvalitsemisasutuste majandustegevusest – Linnakantselei poolt osutatud teenus Jaanilinna viisade vormistamisel; paljundustööd jne

· üüri- ja renditulud toodetud materiaalsetelt ja immateriaalsetelt varadelt – võõrandamisele kuuluva hoone, Puškini 25a, renditulu laekumine

· laekumised õiguste müügist (hoonestusõiguse seadmise tasu)– hoonestusõiguse seadmise tasu ebaühtlane laekumine arvestusperioodi jooksul

· muu kaupade ja teenuste müük /eespool nimetamata muu kaupade ja teenuste müük/- maa erastamise dokumentide vormistamise teenused; Linnavara- ja Majandusameti poolt osutatud teenused: suuremõõtmeliste veoste veolubade väljastamine jne.

muud tulud – 9705,9 tuh.krooni ehk 70,7%. Selle tululiigi täitmisele avaldasid mõju täiendavad laekumised, sellest:

· rajatiste ja hoonete müük – 5 milj.krooni korterite müügist

· intressi-, viivise- ja kohustistasutulud – pankade poolt arvestatud intresside öödeposiidid

· rendi- ja üüritulud mittetoodetud põhivaradelt (laekumine vee erikasutusest) – vee erikasutusest laekus 2005.a. 4.kvartali eest 730,8 tuh.krooni. Maikuus suurendatakse eelarvet täiendavate laekumiste osas
· saastetasud (olmejäätmetest) – saastetasu plaaniline summa moodustus 2005.a. 4 kvartali ja 2006.a. 9.kuu maksete alusel. 2006.a.I kvartalis laekus 332,3 tuh.krooni (tegelik olmejäätmete väljavedu)
· eespool nimetamata muud tulud, millest 453,6 tuh.krooni moodustas väljamaksmata jõulutoetus, mille Eesti Post tagastas Sotsiaalabiametile; 132,2 tuh.krooni – Arendus- ja Ökonoomika Ametile Maksuameti poolt tagastatud käibemaks; 600,5 tuh.krooni – Linnavara- ja Majandusametile laekunud garantiisummad, mis peale riigihangete lepingute sõlmimist kuuluvad tagastamisele
toetused kokku – 88501,7 tuh.krooni ehk 31,2%.Toetused riigieraldiste osas, mis jaotatakse vastavalt valitsuse määrustele, laekusid linna ettenähtud mahus.

Eraldused tasandusfondist jaotati aastaringselt alljärgnevalt:

I kvartal – 28%,II kvartal – 34%,III kvartal –18%,IV kvartal –20%

Vastavalt Narva Linnavolikogu 26.01.2006.a. määrusele nr 5 eelarve suurenes täiendavalt laekunud summade arvel 5262,5 tuh.krooni (lisa nr 1.1)

Finantseerimistehingud

· kolme kuu jooksul kohustused finantseerimistehingute osas ei suurenenud

· muudatused kassas (muudatused kassas ja hoiustes). Summa 35055,2 tuh.krooni eelarve täitmise osas kajastab muutusi (suurenemine) kassas seisuga arveldusperioodi lõpus võrreldes arveldusperioodi algusega.

KULUD

3 kuu 2006.a. kulude eelarve  täitmine oli 126 756,2 tuh.krooni ehk 20,49% täpsustatud kulude eelarvest, sellest moodustasid: 

 
	  
	 
	 tuh.krooni 
	 

	 Nimetus
	Täpsustatud  eelarve sihtotstarbelisega  2006
	 Kassa kulud 
	Täitmise%

	Narva Linnavalitsuse  Kultuuriosakond 
	328 571,4
	       81 857,5    
	24,9%

	 Narva Linna  Sotsiaalabiamet
	63 524,5
	       11 880,1    
	18,7%

	Narva Linnavalitsuse Linnavara -ja majandusamet
	128 210,9
	       16 235,7    
	12,7%

	Narva Linnavolikogu Kantselei
	5 200,7
	         1 100,0    
	21,2%

	Narva Linnakantselei 
	19 373,5
	         3 521,0    
	18,2%

	 Narva Linnavalitsuse Rahandusamet sh laenude tagastamine ja intressi tasumine
	40 384,0
	         8 283,5    
	20,5%

	 Narva Linnavalitsuse  Arhitektuuri- ja Linnaplaneerimise Amet
	9 251,1
	            979,5    
	10,6%

	Narva Linna Arenduse ja Ökonoomika Amet
	8 633,9
	         2 893,9    
	33,5%

	Muud: Otepää Vallavalitsus
	5,0
	               5,0    
	100,0%

	 Reservfond
	4 367,5
	 
	 

	KOKKU 
	 607 522,5     
	  126 756,2     
	20,9%

